**RAPORT**

**MBI SHQYRTIMIN PUBLIK TË PËRFUNDUAR ME RASTIN E PROJEKTIT TË PLANIT AKSIONAR PËR TË RINJT TË KOMUNËS SË TUZIT PËR PERIUDHËN 2020-2021**

Me përfundimin numër 01-031/19-7489 prej më 06.11.2019.kryetari I Komunës së Tuzit, në pajtim me rregulloret e Ligjit për vetëqeverisjen lokale dhe Vendimit mbi pjesëmarrjen e popullsisë lokale në kryerjen e punëve publike, ka përcaktuar Projektin e Planit Aksionar për të rinjtë e Komunës së Tuzit për periudhën 2020-2021 me Program të shqyrtimit publik, I cili është publikuar në web faqen e internetit të Komunës së Tuzit [www.tuzi@tuzi.org.me](http://www.tuzi@tuzi.org.me) dhe u është përcjellur këshilltarëve të Komunës së Tuzit, organeve të administratës lokale të Komunës së Tuzit dhe sektorit joqeveritar.

Projekti i **Planit Aksionar Lokal për të rinjtë e Komunës së Tuzit për periudhën 2020-2021.** është vendosur në shqyrtim publik në kohëzgjatje prej 23 ditësh, duke filluar nga data 06.11.2019, e me përfundim më 29.11.2019.

Diskutimi publik në formë elektronike, me shkrim dhe me gojë u zhvillua nga Komuna e Tuzit. Gjatë shqyrtimit publik, qytetarëve dhe pjesëmarrësve të tjerë iu dha mundësia e deklarimit me shkrim, elektronik dhe gojore.

Sipas Programit të përcaktuar të Programit të shqyrtimit Publik, seanca dëgjimore qendrore publike u mbajt në ambientet e Kuvendit Komunal në Tuz , më 25.11.2019. duke filluar nga ora 13. Në shqyrtim qendror publik morën pjesë rreth 50 pjesëmarrës, 41 prej të cilëve plotësuan fletët e vlerësimit dhe kështu vlerësuan suksesshmërinë e të njëjtës.

Shqyrtimin publik qendror e kanë përcjellur përfaqësuesit e akredituar të mediave të shkruara dhe elektronike.

Në shqyrtimin qendror publik, përfaqësues të hartuesve të akteve ishin Marina Ujkaj, U.D. Sekretare e Sekretariatit për vetëqeverisjen lokale dhe nëpunësja e atij organi Enisa Nikoviq.

Paraqitja hyrëse dhe arsyetimi i Draftit të Planit relevant Aksionar Lokal e ka dhënë Marina Ujkaj, u.d. sekretare e Sekretariatit për vetëqeverisje lokale.

Është theksuar se Projekti i Planit Aksionar Lokal për të rinjtë e Komunës së Tuzit për periudhën 2020-2021, I sjellur në pajtim me detyrimin ligjor i cili rrjedh nga Ligji për të rinjtë (“Fleta Zyrtare e Malit të Zi”, nr 025/19 dhe 27/19), me të cilin ndër të tjera janë rregulluar mënyrat e përcaktimit dhe aplikimit të politikës rinore për të rinjtë, si dhe masat dhe aktivitetet të cilat ndërmerren me qellim të avancimit të pozitës së të rinjve dhe krijimit të kushteve për realizimin e nevojave të të rinjve në të gjitha fushat me interes për të rinjtë.

Pastaj, ka thënë se sipas ligjit të përmendur, një nga mënyrat në të cilat mund të zbatohen dhe të krijohet politika rinore në nivel lokal, sjellja e Planit aksionar lokal për të rinjtë i cili duhet të përmbajë masat dhe aktivitetet e politikës rinore në nivel lokal, në mënyrë që të realizohet interesi dhe nevoja e të rinjve, si dhe të jetë në pajtim me rregulloret ligjore, Komuna e Tuzit i është qasur sjelljes së dokumentit në fjalë me të cilin përfshihen fusha të ndryshme dhe ato: arsimi, aktivitetet dhe pjesëmarrja e të rinjve në bashkësinë e shoqërisë, punësimi, informimi I të rinjve, nevojat e tyre dhe ngjashëm. Në këtë dokument janë përfshirë dhe paraqitur situatat reale, dhe nevojat me të cilat përballën të rinjtë në komunën tone. Përveç kësaj, me planin lokal aksionar është vendosur animi kah vendosja e qëllimeve reale dhe realizimi I aktiviteteve të domosdoshme për realizimin e tyre, përmes bashkëpunimit mes institucioneve relevante, organizatave joqeveritare, shoqatave dhe të gjitha subjekteve të interesuara të cilat munden që të sjellin deri në realizim të qëllimeve të vendosura në periudhat e parapara kohore.

 Po ashtu, hartuesi tha se për qëllime të hartimit të dokumentit të zhvillimit, është realizuar një studim me të rinjtë e komunës Tuzit dhe se sipas rregullores përkatëse, të rinjtë konsiderohen personat nga mosha 15 deri në 30 vjeç, dhe në përputhje me rrethanat, anketimi është kryer me 160 persona të anketuar të kësaj moshe.

Sondazhi u krye për të hetuar problemet, përparësitë dhe nevojat e të rinjve nga territori i komunës sonë. Bazuar në hulumtim, është bërë një analizë e problemit dhe situatës aktuale si dhe është përgatitur Plani Aksionar Lokal për të rinjtë e Komunës së Tuzit. Në fund të prezantimit, u.d. Sekretarja Marina Ujkaj tha se Plani Aksionar Lokal për të rinjtë është përgatitur në përputhje me dispozitat e Ligjit për të rinjtë ("Fleta Zyrtare e Malit të Zi", Nr. 025/19 dhe 27/19) dhe udhëzimet e Strategjisë për të rinjtë, për periudhën 2017-2021. të sjellur nga Ministria e Sportit dhe Ministria e Arsimit të Malit të Zi, si dhe me dokumente të tjera përkatëse ndërkombëtare që rregullojnë dhe merren me çështje dhe zhvillim të të rinjve, dhe u ka shpjeguar pjesëmarrësve përmbajtjen e dokumentit me të gjitha detajet dhe aktivitetet e parashikuara për zbatimin e tij.

Pas prezantimit dhe arsyetimit të aktit në fjalë, të pranishmëve u është mundësuar që të deklarohen mbi projkt-vendimin e aktit relevant përmes vendosjes së pyetjeve. Pyetje, në shqyrtimin qendror public shtruan këta qytetarë: **Fikret Lulanaj, Senad Gilaj, Kristina Berishaj, Amina Nikoviq, Amar Shkrijel dhe Mevludin Dizdareviq.**

 **Sugjerimet kanë qënë të kësaj përmbajtje:**

**1. Fikret Ljuljanaj- përshendeti të pranishmit dhe sugjeroi pikat e mëposhtme:**

**a) Ndërtimi i një hapësire ku të rinjtë mund të shprehin aktivitetet e tyre;**

**b) Të mbështesin OJQ-të rinore financiarisht**

**c) Të organizohen vizita në Shqipëri dhe Kosovë në mënyrë që të rinjtë të njihen më mirë me arritjet kulturore, arsimore dhe sportive;**

**ç) Të caktohet një destinacion turistik si psh Cemi, Liqeni i Shkodrës, ku të rinjtë do të mblidheshin një herë në vit për të diskutuar për valorizimin e pikave turistike të Malësisë.**

**d) Të përcaktohet Dita e Rinisë në Malësi dhe të jepen çmime vjetore për arritje në fusha që ndikojnë në përmirësimin e kushteve për të rinjtë.**

**dh) Të organizohet një tryezë të rrumbullakët me ekspertë eminentë për përdorimin e gjuhës shqipe në korrespodencë me autoritetet shtetërore.**

**e) Të organizohet kampanjë për regjistrimin e studentëve në Universitetin e Kosovës dhe ata në Shqipëri përmes konferencave, forume, fletëpalosje, si dhe debate televizive.**

1. Amar Shkrijel- përshendeti të pranishmit dhe theksoi se aktivitetet në lidhje me edukimin e të rinjve mungonin.

2. Kristina Berishaj- përshëndeti pjesëmarrësit dhe sugjeroi që të krijohet Këshilli për Parandalimin dhe Asgjesimin e Dhunës.

3. Senad Gila - përshëndeti të pranishmit dhe theksoi se burimet financiare për zbatimin e PALR nuk ishin parashikuar në vlerën e duhur

 4. Amina Nikoviq - Ajo përshëndeti të pranishmit dhe theksoi se seminaret, trajnimet, punëtoritë janë të pamundura për tu zbatuar me 200 e siç parashihet nga ky Projekt.

.5. Mevludin Dizdareviq- i përshëndeti të pranishmit dhe sugjeroi që të bëhej një kontribut më i madh për zhvillimin e sipërmarrjes.

Në këto pyetje u përgjegj Marina Ujkaj, duke sqaruar se të gjitha sugjerimet, propozimet apo vërejtjet janë të mirëseardhura sa i takon hartimit të këtij Plani. Kështu, ajo u zotua se për sa lejon ligji do të ndërfuten të gjitha vërejtjet dhe sugjerimet e qytetarëve, me qellim të sjelljes së një plani sa më kualitativ dhe sa më të plotë për rininë e Komunës tonë.

 Gjatë kohëzgjatjes së paraparë për shqyrtim publik në adresën e Komunës së Tuzit, përmes arkivit të Komunës, përmes mjeteve elektronike nuk ka mbërritur asnjë propozim, vërejtje apo sugjerim lidhur me Projektin.